PMIndiaData/PMIndiaSum huggingface dataset:
وزیر اعظم کی فاسٹ رٹیلنگ کمپنی لمیٹڈ کے چیئرمین، صدر اور سی ای او جناب تداشی یانائی کے ساتھ میٹنگ

وزیر اعظم جناب نریندر مودی نے 23 مئی، 2022 کو ٹوکیو میں یونیکلو کی بنیادی کمپنی، فاسٹ رٹیلنگ کمپنی لمیٹڈ کے چیئرمین، صدر اور سی ای او جناب تداشی یانائی سے ملاقات کی۔ میٹنگ میں انہوں نے بھارت کے تیزی سے بڑھتے کپڑے و ملبوسات کے بازار اور بھارت میں ٹیکسٹائل پروجیکٹوں کے لیے پیداوار سے جڑی ترغیبی (پی ایل آئی) اسکیم کے تحت سرمایہ کاری کے مواقع پر بات چیت کی۔ انہوں نے صنعتی ترقی، بنیادی ڈھانچہ، ٹیکس کے نظام اور افرادی قوت کے شعبوں سمیت بھارت میں غیر ملکی سرمایہ کاروں کے لیے کاروبار میں آسانی سے متعلق مختلف اصلاحات پر بھی گفتگو کی۔ وزیر اعظم نے ٹیکسٹائل کا مینوفیکچرنگ ہب بننے کے بھارت کے سفر میں، خاص طور سے کپڑا بنانے میں ٹیکنالوجیوں کے استعمال کے شعبے میں یونیکلو کو زیادہ حصہ داری کے لیے مدعو کیا۔ وزیر اعظم نے ٹیکسٹائل کے شعبے کو مزید مضبوط کرنے کے مقصد سے شروع کی گئی پی ایم-متر اسکیم میں بھی حصہ لینے کے لیے یونیکلو کو مدعو کیا۔
وزیر اعظم کا سشانت سنگھ راجپوت کے انتقال پر اظہار تعزیت

نئی دہلی،14 جون : وزیر اعظم نریندر مودی نے بالی ووڈ کے مشہور اداکار سشانت سنگھ راجپوت کی موت پر اظہار تعزیت کیا ہے۔ وزیر اعظم نے کہا، ”سشانت سنگھ راجپوت… ایک باصلاحیت نوجوان اداکار بہت جلد چلے گئے۔ انہوں نے ٹی وی اور فلموں میں عمدہ کارکردگی کا مظاہرہ کیا۔ تفریحی دنیا میں ان کے عروج نے بہت سارے لوگوں کو متاثر کیا اور وہ کئی یادگار پرفارمنس اپنے پیچھے چھوڑ گئے۔ ان کے انتقال سے صدمے میں ہوں۔ ان کے خاندان اور محبین کے ساتھ میری ہمدردی ہے‘‘۔ اوم شانتی
وزیراعظم جناب نریندر مودی نے ویڈیو کانفرنس کے ذریعہ    سوراشٹرپٹیل  کلچرل سماج کے    بین الاقوامی   کنونشن سے خطاب کیا

نئی دہلی، 6 جولائی 2018/ وزیراعظم جناب نریندر مودی نے آج ویڈیو کانفرنس کے ذریعہ سوراشٹرپٹیل کلچرل سماج کے آٹھویں بین الاقوامی کنونشن سے خطاب کیا۔ سوراج پٹیل کلچرل سماج کا بین الاقوامی کنونشن اس سال امریکہ کے شہر کیلی فورنیا میں ہورہا ہے۔ غیر مقیم ہندستانیوں (این آرآئیز) بالخصوص سوراشٹر پٹیل کمیونٹی کی کوششوں کی تعریف کرتے ہوئے جناب نریندر مودی نے کہا کہ غیر مقیم ہندستانیوں نے ہمیشہ ہندستان کا سر اونچا رکھا ہے ۔ انہوں نے مزید کہا کہ ان کی کوششوں نے اس بات کو یقینی بنایا ہے کہ ہندستانی پاسپورٹ کا ہر جگہ احترام کیا جاتا ہے۔ وزیراعظم نے کہا کہ سووچھ بھارت جیسی حکومت کی مختلف اسکیموں سے ملک میں سیاحت کو تقویت ملی ہے۔ انہوں نے غیر مقیم ہندستانی کمیونٹی سے یہ اپیل بھی کہ وہ کم سے کم پانچ غیر ملکی کنبوں کو اس بات کے لئے آمادہ کریں کہ وہ بھارت درشن کے لئے ہر سال ہندستان کا دورہ کریں۔ اس سے ایک بھارت شریشٹھ بھارت کے مقصد کو پورا کرنے کے لئے ایک نئی راہ ہموار ہوسکتی ہے اور اس سے ہندستان کی سیاحت کے شعبے کو بھی فروغ حاصل ہوگا۔ انہوں نے ا س بارے میں بھی بات چیت کی کہ کس طرح غیر مقیم ہندستانی مہاتما گاندھی کے خواب سووچھ بھارت کی کامیابی کے سلسلہ میں تعاون دے سکتے ہیں۔ وزیراعظم نے کہا کہ ہندستان 2 اکتوبر سے شروع ہونے والی مہاتما گاندھی کی 150 ویں سالگرہ منائے گا۔ انہوں نے مزید کہا کہ ہندستان کے مرد آہن سردار ولبھ بھائی پٹیل کے نام پر اتحاد کا ایک بڑا اور زبردست مجسمہ نرمدا دریا پر تعمیر کیا جارہا ہے اور یہ 31اکتوبر 2018 کو مکمل کرلیا جائے گا اور ایک بار مکمل ہوجانے کے بعد اتحاد کا یہ مجسمہ دنیا میں سب سے اونچا مجسمہ ہوگا۔ اس موقع پر لوگوں سے خطاب کرتے ہوئے جناب نریندر مودی نے کہا کہ ہندستان اب دنیا میں ایک ستارہ کی طرح چمک رہا ہے ۔ انہوں نے مزید کہاکہ آج ہندستان سب سے تیز معاشی ترقی کرنے والا ملک بن گیا ہے اور وہ ایک شفاف حکمرانی کے علاوہ ایک ایماندار ملک بن گیا ہے۔ جی ایس ٹی جیسی پہل اور بدعنوانی کے خلاف سخت کارروائی سے لوگوں کو اپنا کاروبار ایمانداری سے کرنے میں مدد ملی ہے ۔ ان اقدامات کے نتیجے میں گزشتہ چار سالوں میں آسانی سے کاربار کرنے میں ہندستان کا 42 واں مقام ہے۔ وزیراعظم نے غیر مقیم ہندستانی برادری سے اس بات کی بھی اپیل کی کہ وہ ایک نئے ہندستان کی تشکیل کے خواب کے لئے کام کریں۔ ۔۔۔۔۔۔۔۔۔۔۔ م ن۔ج ۔ ج۔
وزیر اعظم نے ہندی دیوس کے موقع پر عوام کو مبارکباد پیش کی

وزیر اعظم جناب نریندر مودی نے ہندی دیوس کے موقع پر عوام کو مبارکباد پیش کی۔ وزیر اعظم نے کہا کہ، ’’زبان وہ ذریعہ ہے جس کے ذریعہ کوئی بھی سماج اپنا علم، ثقافت اور اقدار آنے والی پیڑھیوں تک پہنچاتا ہے۔ ہندی دیوس کے موقع پر ہندی زبان کی نشر و اشاعت میں مصروف ماہرین لسانیات اور ہندی سے محبت کرنے والے لوگوں کو بہت بہت مبارکباد۔‘‘
وزیر اعظم نے معذور افراد کے عالمی دن کے موقع  پر   ہمارے دیویانگ بہنوں اور بھائیوں کے  عز م و استقامت اور کامیابیوں کی ستائش کی

وزیر اعظم جناب نریندر مودی نے معذور افراد کے عالمی دن کے موقع پر ہمارے دیویانگ بہنوں اور بھائیوں کے عزم و استقامت اور کامیابیوں کی تعریف کی ہے۔ ٹویٹس کی ایک سیریز میں، وزیر اعظم نے کہا؛ ’’معذور افراد کے عالمی دن کے موقع پر، میں اپنے دیویانگ بہنوں اور بھائیوں کے عزم و ستقامت اور کامیابیوں کی تعریف کرتا ہوں۔ ہماری حکومت نے بہت سے ایسے اقدامات کیے ہیں جنہوں نے معذور افراد کے لیے مواقع پیدا کیے ہیں اور انہیں نمایاں مقام حاصل کرنے کے قابل بنایا ہے‘‘۔ ’’ہماری حکومت رسائی پر یکساں طور پر توجہ مرکوز رکھتی ہے، جس کی جھلک فلیگ شپ پروگراموں اور نیکسٹ جین انفراسٹرکچر کی تخلیق میں ملتی ہے۔ میں ان تمام لوگوں کی کوششوں کا بھی اعتراف کرتا ہوں جو معذور افراد کی زندگیوں میں مثبت تبدیلی لانے کے لئے نچلی سطح پر کام کر رہے ہیں ‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیر اعظم نے سی ایس شیوالی کے انتقال پر تعزیت کا اظہار کیا

نئی دہلی،22 مارچ،2019؍وزیر اعظم جناب نریندر مودی نے جناب سی ایس شیوالی کے انتقال پر تعزیت کا اظہار کیا۔ وزیر اعظم نے اپنے پیغام میں کہا ہے کہ میں کرناٹک کے وزیر جناب سی ایس شیوالی کے اہل خانہ اور حامیوں کے ساتھ تعزیت کا اظہار کرتا ہے۔ جناب شیوالی کو کرناٹک کے لئے ان کی خدمات کے لئے یا د کیاجائے گا۔ بھگوان ان کی آتما کو شانتی دے۔ م ن۔و ا ۔ن ع
گلاسگو، برطانیہ میں سی او پی 26 کے سائیڈ لائن پر نیپال کے وزیر اعظم کے ساتھ وزیر اعظم کی ملاقات

وزیر اعظم جناب نریندر مودی نے 2 نومبر، 2021 کو گلاسگو، برطانیہ میں سی او پی 26 چوٹی کانفرنس کے سائیڈ لائن پر نیپال کے وزیر اعظم عزت مآب جناب شیر بہادر دیوبا کے ساتھ گلاسگو میں ملاقات کی۔ دونوں لیڈران نے کووڈ-19 وبائی مرض کے خلاف جاری کوششوں سمیت دو طرفہ تعاون کو مزید مضبوط کرنے کے راستوں پر گفتگو کی۔ دونوں لیڈران نے وبائی مرض کے دوران بھارت اور نیپال کے درمیان شاندار تعاون، خاص کر بھارت سے نیپال میں ویکسین، دواؤں اور طبی ساز و سامان کی سپلائی میں شاندار تعاون کو نوٹ کیا اور سرحد پار اشیاء کی آزادی سے آمد و رفت کو یقینی بنانے پر زور دیا۔ دونوں لیڈران نے وبائی مرض کے بعد بازیافت کے دوران بھی ایک دوسرے کے ساتھ مل کر کام کرنے پر اتفاق کیا۔ اس سال جولائی میں جناب دیوبا کے نیپال کے وزیر اعظم کا عہدہ سنبھالنے کے بعد وزیر اعظم مودی اور وزیر اعظم دیوبا کے درمیان ٹیلی فونی گفتگو کے بعد یہ ان کی پہلی میٹنگ تھی۔
وزیر اعظم کو نقرئی تمغہ جیتنے والی مردوں کی بھارتی ہاکی ٹیم پر فخر

وزیر اعظم جناب نریندر مودی نے برمنگھم میں کھیلے جا رہے دولت مشترکہ کھیل 2022 کے دوران نقرئی تمغہ جیتنے کے لیے مردوں کی بھارتی ہاکی ٹیم کو مبارکباد پیش کی ہے۔ وزیر اعظم نے ٹوئیٹ کیا: ’’دولت مشترکہ مقابلوں کے دوران شاندار کارکردگی کا مظاہرہ کرنے اور ایک نقرئی تمغہ جیتنے کے لیے مردوں کی ہاکی ٹیم پر فخر ہے۔ مجھے پورا یقین ہے کہ یہ ٹیم مستقبل میں بھارت کو فخر کا احساس دلاتی رہے گی اور نوجوانوں کو ہاکی کا کھیل اپنانے کے لیے ترغیب بھی فراہم کرتی رہے گی۔ #چیر 4 انڈیا‘‘
وزیر اعظم 25 اگست کو اسمارٹ انڈیا ہیکاتھن 2022 کے گرانڈ فینالے سے خطاب کریں گے

وزیر اعظم جناب نریندر مودی 25 اگست کو رات آٹھ بجے ویڈیو کانفرنسنگ کے ذریعے اسمارٹ انڈیا ہیکاتھن 2022 کے گرانڈ فینالے سے خطاب کریں گے۔ وزیر اعظم مسلسل ملک میں، خاص کر نوجوانوں میں اختراعی جذبے کو پروان چڑھانے کی کوشش کر رہے ہیں۔ اسی مقصد کے مد نظر، اسمارٹ انڈیا ہیکاتھن (ایس آئی ایچ) کی شروعات سال 2017 میں کی گئی تھی۔ ایس آئی ایچ طلباء کو معاشرہ، تنظیموں اور حکومت کے سنگین مسائل کو حل کرنے کے لیے ایک پلیٹ فارم مہیا کرنے کی ایک ملک گیر پہل ہے۔ اس پہل کا مقصد طلباء کے درمیان مصنوعات سے متعلق اختراعات، مسائل کے حل اور لیک سے ہٹ کر سوچنے کا ماحول تیار کرنا ہے۔ ایس آئی ایچ کی بڑھتی مقبولیت کا اندازہ اس بات سے لگایا جا سکتا ہے کہ ایس آئی ایچ کے لیے رجسٹرڈ ٹیموں کی تعداد پہلے مرحلہ میں تقریباً 7500 سے چار گنا بڑھ کر فی الحال چل رہے پانچویں مرحلہ میں تقریباً 29600 ہو گئی ہے۔ اس سال ایس آئی ایچ 2022 کے گرانڈ فنالے میں حصہ لینے کے لیے 15000 سے زیادہ طلباء اور اساتذہ 75 نوڈل مراکز پر پہنچ رہے ہیں۔ اس فینالے میں 2900 سے زیادہ اسکولوں اور 2200 اعلیٰ تعلیمی اداروں کے طلباء 53 مرکزی وزارتوں کے ذریعے پیش کیے گئے 476 مسائل کے حل تلاش کریں گے۔ ان میں مندر میں کندہ تحریروں اور دیوناگری رسم الخط میں ان کے ترجمے کے آپٹیکل کیرکٹر ریکگنی شن (او سی آر)، جلد خراب ہونے والی غذائی اشیاء کے کولڈ سپلائی چین میں آئی او ٹی پر مبنی جوکھم کی نگرانی کے نظام، کسی علاقے کے ہائی ریزولیوشن والے 3ڈی ماڈل، قدرتی آفات سے متاثرہ علاقوں میں بنیادی ڈھانچے اور سڑکوں کی حالت وغیرہ سے جڑے مسائل شامل ہیں۔ اس سال، اسکولی طلباء میں اختراع کا ماحول تیار کرنے اور اسکول کی سطح پر مسائل کے حل کا نظریہ تیار کرنے کے مقصد سے ایک تجربہ کے طور پر اسمارٹ انڈیا ہیکاتھن جونیئر کی شروعات بھی کی گئی ہے۔
بھارت اور جنوبی افریقہ کے ذریعہ مشترکہ ڈاک ٹکٹ کا اجرا

نئیدہلی18دسمبر۔وزیر اعظم جناب نریندر مودی کی قیادت میں مرکزی کابینہ کو بھارت اورجنوبی افریقہ کے ذریعہ مشترکہ ڈاک ٹکٹ کے اجرا کے عمل سے آگاہ کیا گیا ہے۔ اس ڈاک ٹکٹ کا موضوع ’’ مہاتما گاندھی کے ساتھ پیٹر مارٹس برگ اسٹیشن پر رونما ہوئے واقعے کے 125 برس اور نیلسن منڈیلا کی پیدائش کی صدی ‘‘ ہے ۔ مذکورہ مفاہمتی عرضداشت ،جس کا تعلق مشترکہ ڈاک ٹکٹ اجرا سے ہے ، پر 24 جولائی 2018 کو دستخط عمل میں آئے تھے۔ بھارت اور جنوبی افریقہ نے باہمی طور پر اس امر پر اتفاق کیا تھا کہ بھارت – جنوبی افریقہ ایک ڈاکٹ ٹکٹ جاری کریں گے ، یہ ایک مشترکہ اجرا ہوگا ، جس کا موضوع ’’ مہاتما گاندھی کے ساتھ پیٹر مارٹس برگ اسٹیشن پر رونما ہوئے واقعے کے 125 برس اور نیلسن منڈیلا کی پیدائش کی صدی ‘‘ہوگا۔ مذکورہ ڈاک ٹکٹ ک26 جولائی 2018 کو جاری کئے گئے تھے۔ مذکورہ موضوع پر مشتمل یادگاری ڈاک ٹکٹ پر بھارت کی جانب سے’’ مہاتما گاندھی‘‘ اور جنوبی افریقہ کی جانب سے ’’ نیلسن منڈیلا‘‘ کی شبیہہ ثبت ہے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
اسرائیل کے نائب وزیراعظم  اوروزیردفاع  عزت مآب لیفٹیننٹ جنرل (آرای ایس )

اسرائیل کے نائب وزیراعظم اوروزیردفاع عزت مآب (آرای ایس) بینجامن گینٹس نے ، جو بھارت کے سرکاری دورےپرہیں ، آج وزیراعظم جناب نریندرمودی سے ملاقات کی ۔ دونوں رہنماؤں نے بھارت اوراسرائیل کے درمیان دفاعی اشتراک میں گذشتہ چند برسوں میں رونماہونے والی تیز ترنمو کا جائزہ لیا۔ وزیراعظم نے اسرائیل کی دفاعی سازوسامان تیارکرنے والی کمپنیوں کی اس بات کے لئے حوصلہ افزائی کی کہ وہ بھارت میں شانہ بشانہ ہونے والی ترقی اورشانہ بشانہ ہونے والی پیداوار کے مواقعوں سے فائدہ اٹھائیں ۔
کابینہ نے صحت کے شعبے میں ہندوستان اور امریکہ کے درمیان دستخط شدہ مفاہمت نامے کے میمو رینڈم کو منظوری دی

نئی دہلی،8 جون 2022/ وزیر اعظم جناب نریندر مودی کی سربراہی میں مرکزی کابینہ نے بائیو ٹیکنالوجی کے محکمے، حکومت جمہوریہ ہند (ڈی بی ٹی) اور انڈین کونسل آف میڈیکل ریسرچ (آئی سی ایم آر) اور بین الاقوامی ایڈز ویکسین انیشی ایٹو (آئی سی ایم آر) کے درمیان مفاہمت کی یادداشت پر دستخط کو منظوری دی ہے۔ آئی اے وی آئی، یو ایس اے، ایچ آئی وی، ٹی بی، کوویڈ 19 اور دیگر ابھرتی ہوئی متعدی اور نظر انداز بیماریوں کی روک تھام اور علاج کے لیے نئے، بہتر اور اختراعی بائیو میڈیکل ٹولز اور ٹیکنالوجیز کی ترقی میں اپنا تعاون دے گا۔ یہ مفاہمت نامہ باہمی دلچسپی کے شعبوں میں بین الاقوامی سائنسی اور تکنیکی تعاون کے فریم ورک کے اندر ہندوستان اور امریکہ کے درمیان تعلقات کو مزید مضبوط کرے گا۔
وزیر اعظم جناب نریندر مودی نے یوروپی کمیشن کی صدر اُرسولا وون ڈر لیئن کے ساتھ نئی دہلی میں   گفت و شنید کا اہتمام کیا

نئی دہلی، 25 اپریل 2022: وزیر اعظم جناب نریندر مودی نے آج یوروپی کمیشن کی صدر محترمہ اُرسولا وون ڈر لیئن کا خیرمقدم کیا۔ وزیر اعظم نے اس سال رائےسینا ڈائیلاگ میں افتتاحی خطبہ کی رضامندی دینے کے لیے یوروپی کمیشن کی صدر کا شکریہ ادا کیا اور کہا کہ وہ آج، بعد ازاں ان کا خطبہ سننے کے لیے پرجوش ہیں۔ دونوں قائدین نے اتفاق کیا کہ بڑے اور فعال جمہوری معاشرے کے طور پر ، بھارت اور یوروپ متعدد عالمی مسائل پر یکساں اقدار اور مشترکہ نقطہ نظر ساجھا کرتے ہیں ۔ انہوں نے ایک آزاد تجارتی معاہدے اور سرمایہ کاری معاہدے پر آئندہ مذاکرات کے ازسر نو آغاز سمیت بھارت ۔ یوروپی یونین کلیدی شراکت داری کی پیش رفت کا جائزہ لیا۔ اس امر پر اتفاق کیا گیا کہ بھارت ۔ یوروپی یونین تعلقات کے تمام تر پہلوؤں کو سیاسی سطح کی نگرانی فراہم کرنے اور باہمی تعاون کے مختلف شعبوں کے درمیان تال میل کو یقینی بنانے کے لیے ایک اعلیٰ سطحی تجارتی اور تکنالوجی کمیشن قائم کیا جائے۔ دونوں قائدین نے گرین ہائیڈروجن جیسے شعبوں میں بھارت اور یوروپی یونین کے درمیان اشتراک کے امکانات سمیت موسمیات سے متعلق مسائل پر تفصیلی تبادلہ خیالات کیے ۔ انہوں نے کووِڈ۔19 کے جاری خطرے پر بھی تبادلہ خیالات کیے اور دنیا کے تمام ترحصوں تک ٹیکوں اور معالجاتی خدمات کی مساویانہ رسائی کو یقینی بنانے کی کوششوں پر زور دیا۔ اس کے علاوہ، میٹنگ کے دوران اہم جغرافیائی سیاسی امور پر تبادلہ خیالات کیے گئے، جن میں یوکرین کی صورتحال اور بھارت ۔ پیسفک خطے میں رونماہونے والے واقعات جیسے موضوعات بھی شامل ہیں۔
وزیراعظم نے سیاسی پارٹیوں کے قائدین سے گفت وشنید کی

نئی دہلی،8؍اپریل،وزیراعظم جناب نریندر مودی نے آج پارلیمنٹ میں ویڈیو کانفرنس کے توسط سے سیاسی پارٹیوں کے فلور قائدین سے گفت وشنید کی۔ وزیراعظم نے کہا کہ اس وقت پوری دنیا کو کووڈ – 19 کی سنگین چنوتی کا سامنا ہے اور موجودہ صورت حال پورے عہد کو بدلنے کے متقاضی ہے یعنی بنی نوع انسانی کی تاریخ میں یہ ایک اہم موڑ ہے اور ہمیں اس کے اثرات سے نبرد آزما ہونے کے لئے خود کو تیار کرنا ہوگا۔ انہوں نے اس وبائی مرض کے خلاف جد وجہد میں یکجا ہوکر مرکزی حکومت کے ساتھ کوششیں کرنے کے لئے ریاستی حکومتوں کی ستائش کی۔ انہوں نے کہا کہ ملک نے سیاست کے تمام شعبوں کے قائدین کو یکجا ہوکر مثبت انداز کے ساتھ کام کرتے ہوئے دیکھا ہے اور اس جد جہد میں سبھی متحد ہیں۔ انہوں نے جذبہ باہم ، نطم وضبط، وابستگی اور عہد بندگی کے جذبے کی بھی ستائش کی، جس کے ساتھ ہر شہری اس کوشش میں اپنا تعاون دے رہا ہے، خواہ وہ سماجی طور پر فاصلہ برقرار رکھنے کا عمل ہو، جنتا کرفیو ہو یا لاک ڈاؤن۔ وزیراعظم ابھرتی ہوئی صورت حال کے اثرات کی جانب اشارہ کرتے ہوئے کہا کہ وسائل کی قلت نظر آرہی ہے، تاہم بھارت ان چند ممالک کی صف میں شامل ہے جو اب تک اس وائرس کے پھیلاؤ کی رفتار کو روکنے میں کامیاب رہے ہیں، انہوں نے یہ بھی خبردار کیا کہ صورت حال لگاتار تغیر پذیر ہوتی رہتی ہے اور ہر کسی کو ہمہ وقت چاق وچوبند رہنے کی ضرورت ہے۔ وزیراعظم نے زور دے کر کہا کہ ملک میں صورت حال سماجی ہنگامی حالات جیسی ہے۔ ملک کو سخت فیصلے لینے کے لئے مجبور ہونا پڑا ہے اور ہمیں چوکس رہنا ہے۔ انہوں نے کہا کہ متعدد ریاستی حکومتوں ، ضلعی انتظامیہ اور ماہرین کی جانب سے لاک ڈاؤن کے عمل میں توسیع کرنے کے لئے کہا گیا ہے۔ وزیراعظم نے بطور خاص اشارہ کیا کہ بدلتی ہوئی صورت حال میں ملک کو شانہ بہ شانہ اپنے کام کاج کے طرز اور کام کرنے کے انداز میں بھی تبدیلی لانی چاہئے۔ انہوں نے کہا کہ حکومت کی ترجیح ہر کس وناکس کی زندگی کو بچانے کی ہے۔ انہوں نے کہا ملک کو سنگین اقتصادی چنوتیاں کووڈ – 19 کے نتیجے میں درپیش ہیں اور حکومت ان پر قابو پانے کے لئے پابند عہد ہے۔ حکومت کے سرکردہ افسران نے ابھرتی ہوئی چنوتیوں سے نمٹنے کے لئے کئے جارہے اقدامات کی تفصیلات پیش کیں۔ ان تفصیلات میں پی ایم غریب کلیان یوجنا کے تحت تقسیم کئے جانے والے فوائد کی روداد بھی شامل تھیں۔ قائدین نے میٹنگ کے انعقاد کے لئے وزیراعظم کا شکریہ ادا کیا، ان کی جانب سے کئے گئے بروقت اقدامات کی ستائش کی اور کہا کہ پورا ملک اس بحران میں ان کے پیچھے متحد ہوکر کھڑا ہے۔ انہوں نے حفظان صحت کے کارکنان کی حوصلہ افزائی کرنے پر بھی بات کی، جانچ پڑتال کی سہولتوں میں اضافہ لانے اور چھوٹی ریاستوں اور مرکز کے زیر انتظام علاقوں کو بھوک اور سوئے تغذیہ کی چنوتیوں سے نمٹنے کی ضرورت اور مدد فراہم کرنے کی بات بھی کی۔ انہوں نے اس وبائی مرض کے خلاف ملک کی صلاحیت میں اضافے کے لئے اقتصادی اور دیگر پالیسی اقدامات پر بھی بات کی۔ قائدین نے موجودہ لاک ڈاؤن بڑھانے اور لاک ڈاؤن کے خاتمے کے بعد کی صورت حال سے نمٹنے کے سلسلے میں بھی اپنی جانب سے تجاویز پیش کیں۔ وزیراعظم نے ان کی مثبت تجاویز اور فیڈ بیک کے لئے قائدین کا شکریہ ادا کیا اور یہ بھی کہا کہ اس جد وجہد میں ان کی جانب سے جس یکجہتی کا اظہار کیا گیا ہے اس سے ملک کی جمہوری بنیادوں کی تصدیق ہوتی ہے اور امداد باہمی پر مبنی وفاقیت کا اظہار ہوتا ہے۔ پارلیمانی امور کے وزیر ، حکومت ہند کے سینئر افسران اور ملک بھر کی سیاسی پارٹیوں کے قائدین نے اس گفت وشنید میں حصہ لیا۔ ۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن– ق ر)
وزیر اعظم کا دورۂ گجرات اختتام پذیر

نئی دہلی۔ 19 جنوری وزیر اعظم جناب نریندر مودی نے آج ہزیرا میں واقع ایل اینڈ ٹی آرمرڈ سسٹمز کمپلیکس کو قوم کے نام وقف کیا۔ انہوں نے کمپلیکس کا دورہ بھی کیا اور اس پروجیکٹ کے پیچھے اختراعی جذبے میں گہری دلچسپی کا اظہار کیا۔ وزیر اعظم نے نو ساری میں نرالی کینسر اسپتال کا سنگ بنیاد بھی رکھا۔ اس اسپتال سے خطے کے لوگ کینسر کے علاج کے احتیاطی اور معالجاتی پہلوؤں کی فراہمی سے مستفید ہوں گے۔ اسی کے ساتھ وزیر اعظم کا دورۂ گجرات اختتام پذیر ہوا اور اب ان کے تین روزہ دورے کی اگلی منزل سلواسا اور ممبئی ہوگی۔ وزیر اعظم کے دورۂ گجرات کے پہلے دن وائبرینٹ گجرات چوٹی کانفرنس کے سلسلے میں نمائشی مرکز میں اہم عالمی ٹریڈ شو کا افتتاح کیا گیا۔ وزیر اعظم نے احمد آباد میں جدید ترین سہولیات والے اسپتال سردار ولبھ بھائی پٹیل انسٹی ٹیوٹ آف میڈیکل سائنسز اینڈ ریسرچ کا افتتاح کیا ۔ اس موقع پر خطاب کرتے ہوئے وزیر اعظم نے کہا کہ سبھی کے لیے ترقی کے یکساں مواقع فراہم کرنے کے سمت میں اپنی عہد بستگی برقرار رکھتے ہوئے ‘سب کا ساتھ سب کا وکاس’جدید ہندوستان کی جانب بڑھتے قدم کی راہ ہموار کرتا ہے۔ وزیر اعظم کے ذریعہ سابرمتی ریور فرنٹ میں احمد آباد شاپنگ فیسٹول -2019 کا افتتاح بھی توجہ کا مرکز رہا ۔ اس موقع پر خطاب کرتے ہوئے انہوں نے کہا کہ حکومت ملک میں تجارت کے لیے ایک خوشگوار ماحول بنانے کی مسلسل کوششیں کر رہی ہیں۔ وزیر اعظم کے دورۂ گجرات کے دوسرے دن تین روزہ طویل وائبرینٹ گجرات چوٹی کانفرنس –2019 کا انعقاد کیا گیا ۔ وزیر اعظم مودی نے گاندھی نگر کے مہاتما مندر ایگزبیشن کنوینشن سینٹر میں نویں چوٹی کانفرنس کا افتتاح کیا ۔ اس موقع پر اجتماع سے خطاب کرتے ہوئے کہا کہ ہندوستان کے ساتھ تجارت کرنا ایک عظیم موقع ہے ۔ اس دوران ، وزیر اعظم نے ہندوستان کے دورے پر آئے ازبکستان کے صدر شوکت مرزایوف، چیک جمہوریہ کے وزیر اعظم مسٹر آندریز بابس، مالٹا کے وزیر اعظم ڈاکٹر جوزف مسکٹ اور ڈنمارک کے وزیر اعظم مسٹر لارس لوکے راس موسین کے ساتھ 18 جنوری 2019 کو باہمی بات چیت کی۔ اس کے بعد گاندھی نگر ، گجرات میں ڈانڈی کوٹیرکے مقام پر تھری ڈی لیزر پروجیکشن شو کا انعقاد کیا گیا۔ صنعتی دنیا کے سربراہوں نے وائبرینٹ گجرات چوٹی کانفرنس کے موقع پر متعدد سرمایہ کاری پروجیکٹوں کا اعلان کیا ۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ را( ,
وزیر اعظم نے ہندی دیوس پر  لوگوں کو مبارک باد پیش کی

نئی دہلی14؍ستمبر-2021 : وزیراعظم جناب نریندر مودی نے ہندی دیوس کے موقع پر تمام لوگوں کو مبارک باد پیش کی۔ وزیراعظم نے اپنے ٹوئٹ میں کہا: ‘‘آپ تمام کو ہندی دیوس کی بہت بہت مبارک باد، ہندی کو ایک عام فہم اور لائق نیز بین الاقوامی سطح کی زبان بنانے میں الگ الگ علاقوں کے لوگوں نے قابل ذکر کردار ادا کیا ہے۔ یہ آپ تمام لوگوں کی ہی کوششوں کانتیجہ ہے کہ عالمی سطح پر ہندی زبان مسلسل اپنی مضبوط شناخت بنا رہی ہے’’۔
مخصوص قرض کھاتوں میں قرض لینے والوں کو چھ ماہ کے لئے مرکب سود اور سادہ سود کے درمیان فرق کی ایکس گریشیا ادائیگی کی اسکیم کابینہ میں منظور

عزت مآب وزیر اعظم جناب نریندر مودی کی صدارت میں مرکزی کابینہ نے 973.74 کروڑ روپے کی ایکس گریشیا رقم کی ادائیگی کو منظوری دیدی۔ اس کا تعلق قرض لینے والوں کے لئے مخصوص قرض کھاتوں میں چھ ماہ (1.3.2020 سے 31.8.2020) کے لئے مرکب سود اور سادہ سود کے درمیان فرق کی ایکس گریشیا ادائیگی کی منظوری کے لئے اسکیم کے تحت قرض دینے والے اداروں کی طرف سے جمع کرائے گئے بقیہ دعوؤں سے ہے۔ فوائد: پریشان/کمزور زمرے کے قرض لینے والوں کو اس بات سے قطع نظر کہ قرض لینے والے نے مہلت کا فائدہ اٹھایا تھا یا نہیں چھ ماہ کی معطلی کی مدت کے دوران مرکب سود اور سادہ سود کے درمیان فرق کی ایکس گریشیا ادائیگی کی منظوری سے اس اسکیم سے چھوٹے قرض لینے والوں کو یکساں طور پر مدد ملے گی تاکہ وہ عالمی وباکی وجہ سے تناؤ کو برداشت کرتے ہوئے اپنے پیروں پر پھر کھڑے ہو جائیں۔ اس اسکیم کے لئے آپریشنل رہنما خطوط پہلے ہی کابینہ کی منظوری سے جاری کئے جا چکے ہیں۔ مذکورہ 973.74 کروڑ روپے آپریشنل رہنما خطوط کے مطابق تقسیم کئے جائیں گے۔ نمبر شمار ایس بی آئی کی طرف سے کلیم جمع کرانے کی تاریخ قرض دینے والے اداروں کی تعداد فائدہ اٹھانے والوں کی تعداد وصول شدہ دعوے کی رقم ادا کی گئی رقم زیر التواء تقسیم 1 23.3.2021 1,019 1406,63,979 4,626.93 4,626.93 – 2 23.7.2021 اور 22.9.2021 492 499,02,138 1,316.49 873.07 443.42 3 30.11.2021 379 400,00,000 216.32 0 216.32 4 ایس بی آئی کے ذریعہ دوبارہ جمع کرایا گیا۔ 101 83,63,963 314.00 – 314.00 کل 1,612 2389,30,080 6,473.74 5,500.00 973. پس منظر: عالمی وبا کوویڈ 19 کے تناظر میں، مخصوص قرض کھاتوں (1.3.2020 سے 31.8.2020) میں قرض دہندگان کو چھ ماہ کے لئے مرکب سود اور سادہ سود کے درمیان فرق کی ایکس گریشیا ادائیگی کی منظوری دینے کی اسکیم کو کابینہ نے اکتوبر، 2020 میں منظور کیا تھا۔ اس میں 5,500 کروڑ روپے کے اخراجات کا تصور تھا۔ درج ذیل زمرے کے قرض لینے والے اس اسکیم کے تحت ایکس گریشیا ادائیگی کے اہل تھے: i۔ایم ایس ایم ای قرضے 2 کروڑ روپے تک ii۔تعلیمی قرضے 2 کروڑ روپے تک iii۔گھر کیلئے قرضے 2 کروڑ روپے تک iv۔صارفین کے استعمال کی مصنوعات پر قرضے 2 کروڑ روپے تک v۔کریڈٹ کارڈ کے واجبات 2 کروڑ روپے تک vi۔گاڑیوں کیلئے قرضے 2 کروڑ روپے تک vii۔پیشہ وروں کو ذاتی قرضے 2 کروڑروپے تک viii۔کھپت کے قرضے روپے 2 کروڑ تک۔ مالی سال 2020-2021 میں اسکیم کیلئے 5,500 کروڑ روپے کا بجٹ مختص کئے گئے تھے۔ جیسا کہ کابینہ نے منظور کیا ہے 5,500 کروڑ روپے کی پوری رقم قرض دینے والے اداروں کو اس کے نتیجے میں ادائیگی کے لئے اسکیم کے تحت نوڈل ایجنسی ایس بی آئی کو دیدی گئی۔ تخمینہ شدہ 5,500 کروڑ روپے کی رقم مذکورہ بالا زمرہ کے قرضوں کے لئے ایس بی آئی اور شیڈولڈ کمرشل بینکوں کے حصہ کو بڑھا کر حاصل کئے گئے۔ کابینہ کو یہ بھی بتا دیا گیا ہے کہ اصل رقم اُس وقت معلوم ہو جائے گی جب انفرادی قرض دینے والے ادارے اپنے پہلے سے آڈٹ شدہ اکاؤنٹ وار کلیمز جمع کرائیں گے۔ ایس بی آئی نے مطلع کر دیا ہے کہ اسے قرض دینے والے اداروں کی طرف سے تقریباً 6,473.74 کروڑ روپے کے مجموعی دعوے موصول ہوگئے ہیں۔ جیسا کہ 5,500 کروڑ روپے ایس بی آئی کو پہلے ہی دئیے جا چکے ہیں، اب 973.74 کروڑ روپے کی بقایا رقم کے لئے کابینہ کی منظوری طلب کی جا رہی ہے۔
وزیراعظم کی فن لینڈ کے وزیراعظم سے ملاقات

وزیر اعظم جناب نریندر مودی نے، کوپن ہیگن میں دوسری ہند-نارڈک سربراہ کانفرنس کے موقع پر، فن لینڈ کی وزیر اعظم عزت مآب محترمہ سانا مارین سے ملاقات کی۔ دونوں رہنماؤں کے درمیان یہ پہلی بالمشافہ ملاقات تھی۔ دونوں فریقوں نے 16 مارچ 2021 کو ہونے والی دو طرفہ ورچوئل سربراہ کانفرنس کے نتائج کے نفاذ میں ہونے والی پیش رفت پر اطمینان کا اظہار کیا۔ دونوں رہنماؤں نے نوٹ کیا کہ سائنس اور تعلیم میں پائیداری، ڈیجیٹلائزیشن اور تعاون جیسے شعبے دو طرفہ شراکت کے اہم ستون ہیں۔ انہوں نے،مصنوعی انٹیلیجنس، کوانٹم کمپیوٹنگ، مستقبل کی موبائل ٹیکنالوجیوں، کلین ٹیکنالوجیوں اور سمارٹ گرڈز جیسی نئی اور ابھرتی ہوئی ٹیکنالوجیوں کے شعبوں میں تعاون میں اضافہ کرنے کے مواقع پر تبادلہ خیال کیا۔ وزیر اعظم نے فن لینڈ کی کمپنیوں کو ہندوستانی کمپنیوں کے ساتھ شراکت داری کرنے اور ہندوستانی بازارمیں، خاص طور پر ٹیلی کام بنیادی ڈھانچے اور ڈیجیٹل تبدیلیوں میں پیش کیے جانے والے بے پناہ مواقع سے، فائدہ اٹھانے کی دعوت دی۔ علاقائی اور عالمی صورت حال اور بین الاقوامی تنظیموں میں وسیع ترتعاون پر بھی تبادلہ خیال کیا گیا۔
وزیر اعظم نے کیرالہ میں بھاری بارش اور تودے کھسکنے کے واقعات کے بارے میں کیرالہ کے وزیر اعلیٰ سے بات کی

نئی دہلی، 17/اکتوبر2021 ۔ وزیر اعظم جناب نریندر مودی نے کیرالہ کے وزیر اعلیٰ جناب پینا رائی وجین سے بات کی اور کیرالہ میں بھاری بارش اور تودے کھسکنے کے سبب پیدا ہوئی صورت حال پر تبادلہ خیال کیا۔ وزیر اعظم نے کیرالہ میں بھاری بارش اور تودے کھسکنے کے واقعات کے سبب جانوں کے اتلاف پر تعزیت کا اظہار بھی کیا۔ یکے بعد دیگرے کئے گئے اپنے ٹوئیٹ میں وزیر اعظم نے کہا: ’’کیرالہ کے وزیر اعلیٰ جناب پینا رائی وجین سے بات کی اور کیرالہ میں بھاری بارش اور تودے کھسکنے کے سبب پیدا ہوئی صورت حال پر تبادلہ خیال کیا۔ حکام زخمیوں اور متاثرین کی مدد کے لئے زمینی سطح پر کام کررہے ہیں۔ میں ہر شخص کی صحت و سلامتی کے لئے دعاگو ہو۔ یہ افسوسناک ہے کہ کیرالہ میں بھاری بارش اور تودے کھسکنے کے سبب کچھ لوگوں کو اپنی جان گنوانی پڑی ہے۔ غمزدہ کنبوں کے تئیں تعزیت۔‘‘
وزیراعظم 4 جنوری کو قومی نظام پیمائش کانفرنس میں افتتاحی خطبہ پیش کریں گے

نئی دلّی ، 02 جنوری، 2021 / وزیراعظم جناب نریندر مودی 4 جنوری 2021 کو ویڈیو کانفرنسنگ کے توسط سے قومی نظام پیمائش کانفرنس میں افتتاحی خطبہ پیش کریں گے۔ وہ ’نیشنل اٹامک ٹائم اسکیل اور بھارتیہ نردیشک درویہ ‘ قوم کو وقف کریں گے اور قومی ماحولیات سے متعلق معیارات کی تجربہ گاہ (نیشنل انوائرمینٹل اسٹینڈرڈ لیباریٹری) کا سنگ بنیاد بھی رکھیں گے۔ اس موقع پر مرکزی وزیر ہرش وردھن بھی موجود رہیں گے۔ نیشنل اٹامک ٹائم اسکیل ہندوستان کے معیاری وقت کو 2.8 نینو سیکنڈ کی درستگی دیتا ہے۔ بھارتیہ نردیشک درویہ بین لاقوامی معیارات کے مطابق معیار کو یقینی بنانے لیبباریٹریوں میں جانچ اور پیمائش میں تعاون کررہاہے۔ قومی ماحولیات سے متعلق معیارات کی لیباریٹری اطراف کی ہوا اور صنعتی اخراج کی نگرانی کے آلات کی تصدیق کرنے میں خود انحصاری پیداکرتی ہے۔ کانفرنس کے بارے میں قومی نظام پیمائش کانفرنس 2021 کا انعقاد سائنس اور انڈسٹریل ریسرچ- نیشنل فزیکل لیباریٹری (سی ایس آئی آر- این پی ایل) نئی دہلی کے زیر اہتمام کیا جارہا ہے، جو اپنے قیام کے 75ویں سال میں داخل ہورہا ہے۔ کانفرنس کی تھیم ’’میٹرالوجی فار دیی انکلوسیو گروتھ آف دی نیشن ‘‘ (ملک کی جامع نموکے لئے نظام پیمائش) ہے۔